FI Euroopan unionin virallinen lehti L 356/1

NEUVOSTON PÄÄTÖS,

tehty 30 päivänä maaliskuuta 2004,

Euroopan yhteisön sekä Barbadosin, Belizen, Fidzin, Guyanan tasavallan, Jamaikan, Kenian tasavallan, Kongon tasavallan, Madagaskarin tasavallan, Malawin tasavallan, Mauritiuksen tasavallan, Norsunluurannikon tasavallan, Saint Kittsin ja Nevisin, Sambian tasavallan, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan, Ugandan tasavallan ja Zimbabwen tasavallan välisen, Mosambikin tasavallan liittymistä AKT–EY-kumppanuussopimuksen liitteessä V olevaan AKT-valtioiden sokerista tehtyyn pöytäkirjaan 3 koskevan sopimuksen tekemisestä kirjeenvaihtona

(2004/804/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan sekä 300 artiklan 2 kohdan ensimmäisen virkkeen,

ottaa huomioon komission ehdotuksen,

sekä katsoo seuraavaa:

(1) Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välisen Cotonoussa Beninissä 23 päivänä kesäkuuta 2000 allekirjoitetun AKT–EY-kumppanuussopimuksen (1) liitteessä V olevassa AKT-valtioiden sokeria koskevaa pöytäkirjaa 3 koskevassa yhteisessä julistuksessa määrätään, että kaikki niiltä sopimuksen osapuolina olevilta Afrikan, Karibian ja Tyynenmeren valtioilta (AKT-valtiot), joita ei ole nimenomaisesti mainittu kyseisessä pöytäkirjassa, tulevat pyynnöt osallistua mainitun pöytäkirjan määräyksiin tutkitaan.

(2) Mosambikin tasavalta on AKT–EY–kumppanuussopimuksen sopimuspuolena oleva AKT-valtio, ja se on pyytänyt liittymistä mainittuun pöytäkirjaan.

(3) AKT-valtiot allekirjoittivat 20 päivänä lokakuuta 2003 päivätyssä kirjeessä suostumuksensa Mosambikin tasavallan liittymiseen mainitun pöytäkirjan osapuoleksi.

(4) Mosambikin tasavallan pyynnön tarkastelu osoitti, että Mosambik on sokerin nettoviejä ja pystyy harjoittamaan pysyvästi sokerin vientiä, minkä vuoksi on aiheellista ehdottaa Mosambikin liittymistä mainittuun pöytäkirjaan,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan yhteisön sekä Barbadosin, Belizen, Fidzin, Guyanan tasavallan, Jamaikan, Kenian tasavallan, Kongon tasavallan, Madagaskarin tasavallan, Malawin tasavallan, Mauritiuksen tasavallan, Norsunluurannikon tasavallan, Saint Kittsin ja Nevisin, Sambian tasavallan, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan, Ugandan tasavallan ja Zimbabwen tasavallan välisen, Mosambikin tasavallan liittymistä AKT–EY-kumppanuussopimuksen liitteessä V olevaan AKT-valtioiden sokerista tehtyyn pöytäkirjaan 3 koskeva kirjeenvaihtona tehty sopimus.

Sopimuksen teksti on tämän päätöksen liitteenä.

2 artikla

Neuvoston puheenjohtajalla on oikeus nimetä henkilö(t), jo(i)lla on valtuudet allekirjoittaa 1 artiklassa tarkoitettu kirjeenvaihtona tehty sopimus yhteisöä sitovasti.

3 artikla

Tämä päätös julkaistaan Euroopan unionin virallisessa lehdessä.

Tehty Brysselissä 30 päivänä maaliskuuta 2004. Neuvoston puolesta Puheenjohtaja M. McDOWELL

(1) EYVL L 317, 15.12.2000, s. 269.

Euroopan yhteisön sekä Barbadosin, Belizen, Fidzin, Guyanan tasavallan, Jamaikan, Kenian tasavallan, Kongon tasavallan, Madagaskarin tasavallan, Malawin tasavallan, Mauritiuksen tasavallan, Norsunluurannikon tasavallan, Saint Kittsin ja Nevisin, Sambian tasavallan, Surinamen tasavallan, Swazimaan kuningaskunnan, Tansanian yhdistyneen tasavallan, Trinidadin ja Tobagon tasavallan, Ugandan tasavallan ja Zimbabwen tasavallan välinen, Mosambikin tasavallan liittymistä AKT–EY-kumppanuussopimuksen liitteessä V olevaan AKT-valtioiden sokerista tehtyyn pöytäkirjaan 3 koskeva kirjeenvaihtona tehty

SOPIMUS

Bryssel 16 päivänä syyskuuta 2004

Arvoisa Herra,

AKT–EY–kumppanuussopimuksen liitteessä V olevassa AKT-valtioiden sokeria koskevassa pöytäkirjassa 3 mainitut Afrikan, Karibian ja Tyynenmeren valtiot (AKT-valtiot), Mosambikin tasavalta sekä Euroopan yhteisö ovat sopineet seuraavaa:

Mosambikin tasavalta sisällytetään 1 päivästä heinäkuuta 2003 mainitun pöytäkirjan 3 artiklan 1 kohtaan sovitulla nollan tonnin suuruisella kiintiöllä.

Olisin kiitollinen, jos voisitte ilmoittaa vastaanottaneenne tämän kirjeen ja vahvistaa, että tämä kirje ja vastauksenne muodostavat edellä mainittujen AKT-valtioiden hallitusten ja Euroopan yhteisön välisen sopimuksen.

Vastaanottakaa, Arvoisa Herra, korkeimman kunnioitukseni vakuutus.

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar

Bryssel 16 päivänä syyskuuta 2004

Arvoisa Herra,

Minulla on kunnia ilmoittaa vastaanottaneeni tänään päivätyn seuraavansisältöisen kirjeenne:

”AKT–EY-kumppanuussopimuksen liitteessä V olevassa AKT-valtioiden sokeria koskevassa pöytäkirjassa nro 3 mainitut Afrikan, Karibian ja Tyynenmeren valtiot (AKT-valtiot), Mosambikin tasavalta ja Euroopan yhteisö ovat sopineet seuraavaa:

Mosambikin tasavalta sisällytetään 1 päivästä heinäkuuta 2003 mainitun pöytäkirjan 3 artiklan 1 kohtaan sovitulla nollan tonnin suuruisella kiintiöllä.

Olisin kiitollinen, jos voisitte ilmoittaa vastaanottaneenne tämän kirjeen ja vahvistaa, että tämä kirje ja vastauksenne muodostavat edellä mainittujen AKT-valtioiden hallitusten ja Euroopan yhteisön välisen sopimuksen.”

Minulla on kunnia vahvistaa kirjeessänne tarkoitettujen AKT-valtioiden hallitusten hyväksyvän kirjeen sisällön.

Vastaanottakaa, Arvoisa Herra, korkeimman kunnioitukseni vakuutus.

Pöytäkirjassa 3 mainittujen AKT-valtioiden hallitusten ja Mosambikin tasavallan puolesta For the Government of Barbados

For the Government of Belize

Pour le gouvernement de la République du Congo

Pour le gouvernement de la République de Côte d’Ivoire

For the Government of the Sovereign Democratic Republic of Fiji

For the Government of the Cooperative Republic of Guyana

For the Government of Jamaica

For the Government of the Republic of Kenya

Pour le gouvernement de la République de Madagascar

For the Government of the Republic of Malawi

For the Government of the Republic of Mauritius

For the Government of Saint Kitts and Nevis

For the Government of the Republic of Suriname

For the Government of the Kingdom of Swaziland

For the Government of the United Republic of Tanzania

For the Government of the Republic of Trinidad and Tobago

For the Government of the Republic of Uganda

For the Government of the Republic of Zambia